

**Projektu uzraudzības komisijas sēdes protokols**

Ādažu novadā, 2024. gada 14. oktobrī  Nr. ĀNP/1-7-5/24/32

**Sēdi vada:** Komisijas priekšsēdētājs G.Porietis

**Piedalās:** Komisijas locekļi: V.Bulāns, E.Kāpa, S.Mūze, G.Miglāns

**Nepiedalās:** K.Miķelsone, I.Pērkone

**Uzaicināti:** I.Plikgalve, I.Grīviņa–Dilāne, G.Dundure

**Protokolē:** I.Krūzmane

**Sēde notiek:** attālināti, *MS TEAMS* vidē.

**Sēde sākās:** sākās plkst. 13.00 un tika slēgta plkst. 13.40

DARBA KĀRTĪBA

1. Informatīvs ziņojums par tirgus laukumā Carnikavā esošām būvēm.
2. Par maģistrālā veloceļa Rīga – Carnikava būvdarbu izmaksām.
3. Par PII Podniekos izmaksām.
4. Par dalību sadarbības projektā “Eiropas pilsētu iniciatīva”.

SANĀKSMES GAITA

|  |
| --- |
| 1. **Informatīvs ziņojums par tirgus laukumā esošām būvēm Carnikavā** |

I.PLIKGALVE informē par projektu “Mobilitātes punkta infrastruktūras izveidošana Rīgas metropoles areālā – “Carnikava””, norādot, ka APN sazinājās ar projekta teritorijā esošo būvju lietotājiem - ziedu kiosku un zoopreču veikalu, ka līdz 30. martam teritorijai jābūt atbrīvotai.

KOMISIJA precizē zoopreču veikala juridisko statusu.

KOMISIJA NOLEMJ: **Pieņemt informāciju zināšanai.**

|  |
| --- |
| 1. **Par maģistrālā veloceļa Rīga–Carnikava būvdarbu izmaksām** |

I.PLIKGALVE informē par projekta provizoriskām izmaksām, kas pēc 2023. gada TEP izstrādes tika paredzētas 4 518 305 EUR, bet projektētāja veiktās izmaksas sastāda 5 577 513 EUR (pieaugums + 1 059 209 EUR, kas ir 23 %). APN izskata tāmē pozīcijas, ko būtu iespējams samazināt, norādot, ka projektēšana noslēdzas novembrī. Decembrī būtu jāizsludina būvniecības iepirkums, lai pagūtu realizēt projektu 2025. gadā.

KOMISIJA precizē iespējas projekta izmaksas samazināt vai atteikties no daļējas realizācijas. Ierosina jautājumu izskatīt padziļināti atsevišķā sanāksmē.

KOMISIJA NOLEMJ: **Uzdot APN organizēt atsevišķu sanāksmi projekta izmaksu izskatīšanai un sagatavot detalizētāku izmaksu tāmi pozīciju izvērtēšanai.**

|  |
| --- |
| 1. **Par PII Podniekos izmaksām** |

I.GRĪVIŅA-DILĀNE iepazīstina ar būvdarbu provizoriskām izmaksām, kas uz 15.09.2024. sastāda 14 888 813.65, salīdzinājumā ar 2023. gadā projektam plānotajām būvdarbu izmaksām sadārdzinājums sastāda 5 162 399.64 EUR.

KOMISIJA rosina izskatīt tāmes pozīcijās radījušas būtisko sadārdzinājumu.

KOMISIJA NOLEMJ: **Uzdot APN organizēt atsevišķu sanāksmi projekta izmaksu izskatīšanai, pieaicinot projektētāja pārstāvi un pašvaldības speciālistus, kā arī sagatavot detalizētāku izmaksu tāmi pozīciju izvērtēšanai.**

|  |
| --- |
| 1. **Par dalību sadarbības projektā “Eiropas pilsētu iniciatīva”** |

G.DUNDURE informē, ka APN paredz piedalīties projektā *“Positive Energy District”* ar Itālijas partneriem. Iepazīstina ar projekta mērķi un apskatāmām tēmām: energokopienas, pilsētplānošana, pārvaldība, pilsoņa stratēģiskā loma. Projekta plānotā darbība, kas jāveic partnerim – “pārņemt” vienu no vadošā partnera piedāvātajām aktivitātēm. Projekta finanšu avoti – ERAF finansējums 80 % no attiecināmām izmaksām, partnerim paredzētais budžets – 130 000 - 150 000 EUR.

KOMISIJA NOLEMJ: **Pieņemt informāciju zināšanai un uzdot APN iesniegt Finanšu komitejai informatīvu ziņojumu.**

Komisijas priekšsēdētājs G.Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU